CELEX: C2004/239/14
Language: da
Date: 2004-09-25 00:00:00
Title: Sag C-334/04: Sag anlagt den 30. juli 2004 af Kommissionen for De Europæiske Fællesskaber mod Den Hellenske Republik

25.9.2004   
            
            
               DA
            
            
               Den Europæiske Unions Tidende
            
            
               C 239/8
            
         Sag anlagt den 30. juli 2004 af Kommissionen for De Europæiske Fællesskaber mod Den Hellenske Republik
   (Sag C-334/04)
   (2004/C 239/14)
   Ved De Europæiske Fællesskabers Domstol er der den 30. juli 2004 anlagt sag mod Den Hellenske Republik af Kommissionen for De Europæiske Fællesskaber ved Maria Patakia og Michel van Beek, Kommissionens Juridiske Tjeneste.
   Sagsøgeren har nedlagt følgende påstande:
   
                
            
            
               Det fastslås, at Den Hellenske Republik har tilsidesat forpligtelser, som påhviler den i henhold til artikel 4, stk. 1 og 2, i Rådets direktiv 79/409/EØF af 2. april 1979 om beskyttelse af vilde fugle, idet Den Hellenske Republik som særligt beskyttede områder har udlagt områder, hvis antal og samlede udstrækning klart lå under det antal og samlede udstrækning af områder, som opfylder de krav, der er fastsat for begrebet særligt beskyttede områder i henhold til direktivets artikel 4,
            
         
                
            
            
               og som særligt beskyttede områder har udlagt områder, hvis udstrækning klart lå under udstrækningen af de tilsvarende områder i IBA 2000, som opfylder kravene for begrebet særligt beskyttede områder
            
         
                
            
            
               ikke har udlagt særligt beskyttede områder for mange fuglearter, som er angivet i bilag I til direktiv 79/409 eller som særligt beskyttede områder har udlagt områder, hvor de pågældende fuglearter ikke var tilstrækkeligt repræsenteret
            
         
                
            
            
               og ikke har udlagt særligt beskyttede områder for mange vandrefugle eller som særligt beskyttede områder har udlagt områder, hvor de pågældende fuglearter ikke var tilstrækkeligt repræsenteret.
            
         Søgsmålsgrunde og væsentligste argumenter:
   I henhold til de Europæiske Fællesskabers Domstols faste praksis pålægger artikel 4, stk. 1 og 2, i direktiv 79/409/EØF om beskyttelse af vilde fugle medlemsstaterne at indføre en særlig ordning for særligt beskyttede områder (SBO), som navnlig skal sikre, at de i direktivets bilag 1 omhandlede fuglearter kan overleve og formere sig.
   Ligeledes i henhold til fast retspraksis og i henhold til det af Kommissionen anførte, udgør fortegnelsen over vigtige områder for vilde fugle (Important Birds Areas-IBA) et gyldigt videnskabeligt grundlag for fastsættelsen af sådanne områder.
   I henhold til denne fortegnelse bør 186 områder i Grækenland klassificeres som særligt beskyttede områder.
   På tidspunktet for sagsanlægget havde den Hellenske Republik alene udlagt 151 særligt beskyttede områder, hvis udstrækning desuden var mindre end den, der er fastsat i IBA 2000.
   Kommissionen har anført, at disse særligt beskyttede områder ikke er udlagt efter ornitologiske kriterier som fastsat i direktivets artikel 4.
   Det nationale græske område har stor ornitologisk betydning for mange af de vilde fuglearter, som er angivet i direktivets bilag I, herunder mange arter, hvis eksistens er truet i hele verden. Disse fuglearter er ikke tilstrækkeligt beskyttet af de eksisterende udlagte særligt beskyttede områder i Grækenland.